Andy Wolf-Mednyánszky

**Andy Wolf-Mednyánszky**, vlastným menom *Andreas (Ondrej) Wolf*, (* 20. máj 1938, Čeklís) je slovenský stavebný inžinier a spisovateľ. 

## Životopis
Otec Josef Wolf, sudetský Nemec, bol povolaním staviteľ. Matka Alžbeta, ktorá pochádzala zo slovenského (uhorského) rodu Mednyánsky de Medne, bola povolaním učiteľka.

V roku 1963 ukončil štúdium na stavebnej fakulte Slovenskej vysokej školy technickej v Bratislave, smer architektúra a pozemné staviteľstvo. Po promócii povinne nastúpil (vtedy platil pre absolventov vysokých škôl povinný miestenkový systém) ako stavbyvedúci na výstavbe Východoslovenských železiarní v Košiciach. Onedlho nato sa tam stal hlavným stavbyvedúcim, vedúcim hospodárskeho strediska.

V Košiciach sa zosobášil s Evou Liteckou, s ktorou mal dve dcéry, Evu a Renátu.

Neskoršie sa zamestnal ako projektant, ale po niekoľkých rokoch sa rozhodol pre emigráciu, pretože v jestvujúcom komunistickom režime nevideli s manželkou žiadne vyhliadky pre dobrú budúcnosť svojich detí. V roku 1985 emigrovali do Rakúska a odtiaľ do Nemecka. Po počiatočných neúspechoch pri hľadaní zamestnania začal pracovať ako architekt v Aschaffenburgu a neskôr vo Frankfurte nad Mohanom.

Vo Frankfurte založil v roku 1994 „Spolok priateľov Slovenska“, ktorého bol zakladajúcim predsedom. V tomto spolku začal aj literárne pôsobiť jeho informačnom bulletine s názvom „Tatra“.

Po odchode do dôchodku začal písať knihy, pričom hodne cestoval, lebo vo svojich knihách sa zaoberal etnografiou a kultúrnou antropológiou. Zaujímal sa o spôsob života a o históriu rôznych národov sveta s cieľom zobrať si z toho ponaučenie pre seba a pre svojich čitateľov.

Pretože meno Andreas Wolf je v Nemecku veľmi časté, pridal si k nemu meno svojich predkov a tak vznikol jeho pseudonym: Andy Wolf-Mednyánszky.

S ohľadom na novú orientáciu čitateľov na nové médiá, sa tiež Andy Wolf-Mednyánszky prispôsobil a začal tvoriť aj videofilmy, v ktorých pokračoval v započatej tematike z kultúrnej antropologie.

## Dielo
* *2004 - Putovanie za kameňom mudrcov – 2.500 kilometrov do Santiaga de Compostela* - http://books.google.com/books?id=UaPNsp5RcC4C&printsec=frontcover&dq=%22putovanie+za+kame%C5%88om+mudrcov%22&hl=de&ei=-ZQlTpISjuf6Bom40NUL&sa=X&oi=book_result&ct=result&resnum=1&ved=0CCsQ6AEwAA#v=onepage&q&f=false/
* *2006 - Veni, vidi, cognovi – Po Noeho stopách za jeho potomstvom* - http://books.google.com/books?id=As9LfgM8XSEC&pg=PA18&dq=%22putovanie+za+kame%C5%88om+mudrcov%22&hl=de&ei=-ZQlTpISjuf6Bom40NUL&sa=X&oi=book_result&ct=result&resnum=3&ved=0CDUQ6AEwAg#v=onepage&q=%22putovanie%20za%20kame%C5%88om%20mudrcov%22&f=true/
* *2007 - Šťastná Samoa  – Ostrovy pokladov Južného Pacifiku* - http://books.google.com/books?id=-6qLSSRRQb0C&printsec=frontcover&hl=de&source=gbs_ge_summary_r&cad=0#v=onepage&q&f=false/
* *2010 - India a my – Predstavy a realita* - http://books.google.com/books?id=3Wih0SfoDvcC&printsec=frontcover&hl=de&source=gbs_ge_summary_r&cad=0#v=onepage&q&f=false/
* *2014 - Návrat – Metanoia brata Františka* - http://books.google.sk/books?id=uaKnAgAAQBAJ&printsec=frontcover&hl=sk&source=gbs_ge_summary_r&cad=0#v=onepage&q&f=false/
* 2015 - Posledný františkán, video
* 2016 - Pustovníci proti svojej vôli, video
* 2017 - Babylon v Európe, video
* 2017 - Svet v osídlach globalizácie, video
* 2017 - Tajuplný život všehomíra, video
* 2018 - Politika a náboženstvo - protagonisti a my, video
*2018 - Alexandria - niekdajší maják svetla a života, video

## Externé odkazy
* Fotografie z ciest na internete
* YouTube kanál

Kategória:Slovenskí stavební inžinieri
Kategória:Slovenskí spisovatelia
Kategória:Osobnosti z Bernolákova